b'\n_START_ARTICLE_\nT\xc3\xb3ka \xc3\xbe\xc3\xa1ttr T\xc3\xb3kasonar\n_START_PARAGRAPH_\nT\xc3\xb3ka \xc3\xbe\xc3\xa1ttr T\xc3\xb3kasonar (dansk: Totten om Toke Tokesson) er en kort, islandsk fornaldersaga eller tott, som handler om den mytiske Toke, s\xc3\xb8n af Toke den Gamle, som s\xc3\xb8ger tjeneste hos kong Olav Tryggvason. Han fort\xc3\xa6ller, at han har tjent under b\xc3\xa5de kong Rolf Krake og kong Half og bliver udfordret til at sammenligne kongernes storhed. Historien ender med, at Toke tager bliver d\xc3\xb8bt og kristnet._NEWLINE_Joseph Harris karakteriserer historien som en "tott", en kort saga, og placerer den i en gruppe af totter, som omhandler mods\xc3\xa6tningen mellem hedenskab og kristendom og med handling fra den religi\xc3\xb8se brydningstid mellem disse religioner sidst i 900-tallet._NEWLINE_De islandske litteraturforskere Gu\xc3\xb0ni J\xc3\xb3nsson og Bjarni Vilhj\xc3\xa1lmsson har medtaget denne tott i deres samling af fornaldersagaer, det vil sige islandske sagaer som omhandler tiden f\xc3\xb8r koloniseringen af Island. S\xc3\xa5danne fornaldersagaer kan i en del tilf\xc3\xa6lde knyttes til historiske personer, men handlingen kan ofte v\xc3\xa6re fri digtning.'